ไฟแนนซ์ทูเดย์
โดย...ใจฮิน
12 ม.ค. 2560

โดย...ใจฮิน
ผยง ศรีวณิช กรรมการผู้จัดการใหญ่ ธนาคารกรุงไทย ประเดิมผลงานปีใหม่เข้าตาเข้าใจ อภิศักดิ์ ตันติวรวงศ์ รมว.คลัง ที่เริ่มโอนเงินภาษีของกรมสรรพากรให้ผู้เสียภาษีผ่านระบบพร้อมเพย์เป็นแห่งแรกตั้งแต่วันที่ 4 ม.ค. 2559 คณะที่แบงก์อื่นเริ่มตามหลังมาวันที่ 10 ม.ค. 2559 ถือว่าระบบแบงก์กรุงไทยไม่เป็นสองรองแบงก์อื่น
คิวต่อไปที่ต้องพิสูจน์ฝีมือคือ วิรไท สันติประภพ ผู้ว่าการธนาคารแห่งประเทศไทย (ธปท.) จะกำกับให้ธนาคารพาณิชย์เริ่มระบบพร้อมเพย์การโอนเงินระหว่างบุคคลกับบุคคลได้ภายในไตรมาสแรกของปีนี้หรือไม่ หากทำไม่ได้หลังจากที่เลื่อนมาจากปลายปีที่ผ่านมา เห็นที รมว.คลัง จะนั่งไม่ติด
ที่ต้องวัดใจมากที่สุดว่าพร้อมเพย์จะเดินได้เต็มสูบหรือไม่ หนีไม่พ้นธนาคารพาณิชย์จะมีความจริงใจพัฒนาโครงสร้างพื้นฐานการเงินของประเทศมากแค่ไหน หากยังห่วงขาดทุนกำไรจากการสูญค่าธรรมเนียม เศรษฐกิจไทยก็เดินหน้าได้ยาก